OpenLLM-France/wikimedia huggingface dataset:
# Go Mi-Sun

    Hau korear izena da, abizena Go du.
Go Mi-Sun (baita Go Mi-Young izenaz ezaguna, koreeraz: 고미영, hanjaz: 高美英. Seul, Hego Korea, 1967ko martxoaren 3a - Nanga Parbat, Pakistan, 2009ko uztailaren 11) emakumezko alpinista hegokorearra zen. Guztira 11 zortzimilako igo zituen eta 14 zortzimilakoak igotzea lortzen duen lehen emakumea izateko lehian sartua zegoen, besteak beste Edurne Pasaban euskaldunarekin, Gerlinde Kaltenbrunner austriarrarekin eta Oh Eun-Sun herrikidearekin.
2006an igo zuen bere lehenengo zortzimilakoa: Cho Oyu (8.201 m.). Handik aurrera oso epe laburrean beste hainbat zortzimilako igo zituen. Go Mi-Sunek zortzimilakoak igotzeko erabiltzen zituen metodoak oso eztabaidatuak ziren mendebaldeko alpinista adituen artean. Lehendabizi, oxigeno botilen erabileraz gehiegi baliatzen zen. Bigarrenik, bere espedizioko kideek igoeran zehar mendia kordaz josten zutenez horietako batzuk ez zuten pioletik eramaten edota beste espedizioek erabilitako kordaz baliatzen zen, igoera erabat erraztuz. Azkenik, hainbat alpinistek ere salatu dute Go Mi-Sunek kanpamentu base artean mugitzeko helikopteroa erabiltzen zuela.
2009ko uztailaren 11n Nanga Parbaten gailurretik jaisten ari zenean hamildu eta bertan hil zen.

## Zortzimilakoak

* Cho Oyu (8.201): 2006.
* Everest (8.848): 2007.
* Broad Peak (8.046): 2007.
* Shisha Pangma (8.027): 2007.
* Lhotse (8.516): 2008.
* K2 (8.611): 2008.
* Manaslu (8.163): 2008.
* Makalu (8.463): 2009.
* Kangchenjunga (8.586): 2009.
* Dhaulagiri (8.167): 2009.
* Nanga Parbat (8.125): 2009.

## Erreferentziak

* ↑ South Korean woman claims 14 peaks climbing record (BBC)
* ↑ Korean Alpinist Go Mi-sun Dies After Fall on Nanga Parbat (About.com)
* Datuak: Q494880
# Go Nishida

Go Nishida (japonieraz: 西田 剛, 1986ko irailaren 14a - ) Japoniako futbolaria da.
Hainbat futbol taldetan jokatu du, esaterako Yokohama FC eta Ehime FC.

## Kanpo estekak

* (Japonieraz) J.League Data Site
* Datuak: Q5574886
# Gerbrunn

Gerbrunn Alemaniako udalerria da. Bavaria estatuan kokatuta dago, [[Würzburg (barrutia)|Würzburg]] barrutian. 2014an 6.177 biztanle zituen 4,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q545262
* Multimedia: Gerbrunn / Q545262
# Gerbstedt

Gerbstedt Alemaniako hiri-udalerri bat da, Saxonia-Anhalt estatuan. Azken zentsuaren arabera 6.790 biztanle zituen, 102,31 kilometro koadroko azaleran.

## Kanpo estekak

* Datuak: Q50891
* Multimedia: Gerbstedt / Q50891
# Gerd Binnig

Gerd Binnig (Frankfurt am Main, 1947ko uztailaren 20a) alemaniar fisikaria da. Fisika Nobel saria eman zioten 1986an –EAF Ruska eta H. Rohrerrekin batera– tunel efektuaren bitartez lortutako ekorketa-mikroskopioaren garapenagatik. IBMrako lan egin zuen.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q76766
* Multimedia: Gerd Binnig / Q76766
# Gerbrand van den Eeckhout

Gerbrand van den Eeckhout (Amsterdam, 1621eko abuztuaren 19a - ibidem, 1674ko irailaren 29a) Herbehereetako Urrezko Aroko margolaria izan zen.
Aita Anberesetik Amsterdamera iritsi zen bitxigile menonita bat zen.
Rembrandten ikaslea izan zen eta haren estiloa ondo ikasi zuen, beraz, bere lan batzuk maisuarenekin nahastu ziren. Denborarekin, erretratuetan nabarmentzen amaitu zuen.
Gainera, grabatzailea, olerkari amateurra eta arte bildumagilea izan zen.

## Iruditegia

* Ikaslea bere liburuekin
* Kornelio Zenturioiaren irudipena (1664), Walters Art Museum
* Abraham eta hiru aingeruak (1656), Hermitage Museum
* Ana bere seme Samuelek Eli apaizari aurkezten (circa 1665), Louvre
* Juno, Jupiter eta Io (1672)
* Jose eta bere anaiak (1657) Skokloster Castle
* Autoerretratua (1659)

## Kanpo estekak

* Datuak: Q550146
* Multimedia: Gerbrand van den Eeckhout / Q550146
# Giraffa camelopardalis

Giraffa camelopardalis, iparraldeko jirafa edo hiru adarreko jirafa ere esaten zaiona, Iparraldeko Afrikako jirafa espezie bat da.
Naturaren Kontserbaziorako Nazioarteko Erakundearen (ingelesez, IUCN) egungo eskema taxonomikoan, G. camelopardalis izena duen jirafa espezie bat eta bederatzi azpiespezie besterik ez daude, baina hipotesi taxonomiko alternatiboek bi eta hamaika espezie artean proposatu dituzte.
XIX. mendetik Afrika osoan ugaria izan ondoren, Senegal, Mali eta Nigeriatik Egiptoko iparralderaino aldatu zen. Mendebaldeko Afrikako jirafak Aljerian eta Marokon ere bizi izan ziren duela urte asko, Saharako klima lehorraren ondorioz desagertu arte. Hego Sudanen, Kenyan, Txaden eta Nigerren isolatuta dago.
UICNk jirafa guztiak desagertzeko arriskuan daudela adierazten du. 2016. urtean, subespezie guztietako 97,000 ale inguru zeuden era basatian bizitzen. Gaur egun, iparraldeko 5.195 jirafa daude.

## Erreferentziak

* ↑ George B Howes. (1897). February 16, 1897. (Noiz kontsultatua: 2021-01-21).
* ↑ (Ingelesez) Petzold, Alice; Hassanin, Alexandre. (2020-02-13). «A comparative approach for species delimitation based on multiple methods of multi-locus DNA sequence analysis: A case study of the genus Giraffa (Mammalia, Cetartiodactyla)» PLOS ONE 15 (2): e0217956. doi:10.1371/journal.pone.0217956. ISSN 1932-6203. PMID 32053589. PMC PMC7018015. (Noiz kontsultatua: 2021-01-21).
* 1 2 Group, Julian Fennessy (International Giraffe Working; Group), IUCN SSC Giraffe and Okapi Specialist; Group), David Brown (Giraffid Specialist; Trust), Zoe Muller (Giraffe Research & Conservation; University), Fred Bercovitch (Primate Research Institute & Wildlife Research Center Kyoto; Brand, Rachel; Sciences), Michael Brown (Department of Biological; College), Doug Bolger (Department of Biological Sciences Dartmouth et al.. (2016-07-09). «IUCN Red List of Threatened Species: Giraffa camelopardalis» IUCN Red List of Threatened Species doi:10.2305/iucn.uk.2016-3.rlts.t9194a51140239.en. (Noiz kontsultatua: 2021-01-21).
* 1 2 «ScienceDirect.com - Comptes Rendus Biologies - Mitochondrial DNA vari…» archive.vn 2013-01-04 (Noiz kontsultatua: 2021-01-21).
* ↑ (Ingelesez) Dagg, Anne Innis. (2014-01-23). Giraffe: Biology, Behaviour and Conservation. Cambridge University Press ISBN 978-1-107-72944-5. (Noiz kontsultatua: 2021-01-21).
* ↑ (Ingelesez) Wendorf, Fred; Schild, Romuald. (2013-11-11). Holocene Settlement of the Egyptian Sahara: Volume 1: The Archaeology of Nabta Playa. Springer Science & Business Media ISBN 978-1-4615-0653-9. (Noiz kontsultatua: 2021-01-21).
* 1 2 «Giraffa camelopardalis (Giraffe)» web.archive.org 2019-05-14 (Noiz kontsultatua: 2021-01-21).

## Kanpo estekak

* Datuak: Q15083
* Multimedia: Giraffa camelopardalis / Q15083
* Espezieak: Giraffa camelopardalis
# Giraffa camelopardalis antiquorum

Giraffa camelopardalis antiquorum jirafa azpiespezie bat da. Kordofango jirafa izenarekin ere ezagutzen zaio, Kordofan eskualdean ez egon arren. Kongo eta Sudango iparraldeko mugan eta Txad eta Afrika Erdiko Errepublikako mugan bizi dira. Beste azpiespeziengatik bereiz daiteke besteak baino gorputz bigun edo ahulagoa duelako eta baita hanketara doazen heinean bere orbanek forma eta patroi irregularrak hartzen dituztelako.

## Kanpo estekak

* Datuak: Q2044659
* Multimedia: Giraffa camelopardalis antiquorum / Q2044659
* Espezieak: Giraffa camelopardalis antiquorum
# Giraffa camelopardalis peralta

Giraffa camelopardalis peralta edo Jirafa nigeriarra arriskuan dagoen jirafa azpiespezie bat da. Niger, Txad eta Burkina Faso hirukote horrek sortzen duen muga naturalean bizi da, eta Nigeriako jirafa izenagatik ezaguna izan arren, egia esan, Nigeriako lurretatik desagertua izan da.
Beste azpiespezietatik bereiz daiteke bere azal ori argiarekin kontrastea egiten duten orban gorrixkengatik.

## Kanpo estekak

* Datuak: Q781652
* Multimedia: Giraffa camelopardalis peralta / Q781652
* Espezieak: Giraffa camelopardalis peralta
# Gipuzkoartasun

Gipuzkoartasuna gipuzkoarra denaren nolakotasuna da, gipuzkoar nortasuna, eta baita gipuzkoar izatea ere.

## Politikan

Gipuzkoartasuna alderdi abertzale nahiz ez abertzaleek euren historian bere egin duten pentsamolde edo adar ideologikoen parte da.

## Ikus, gainera

* Euskaltasuna
* Euskaltzaletasuna
* Euskal abertzaletasuna
* Gipuzkoar erregionalismoa
* Datuak: Q97203532
# Gira Harriak

Gira Harriak Egeo itsasoan, Salaminako badia parean dagoen harkaitzezko irtengune bat da, non, Homerok idatzitako Iliadaren arabera (iv. 500) Aiax Oileo edo Aiax Txikia hil zen, Lokridako erregea zen Oileoren semea zena. Elezaharrak dioenez, Aiaxen hildako gorputza eta Poseidonek Aiaxen gorputza zeharkatzeko jaurti zion hiruhortza, irtenguneko harkaitzik handienean bihurtu ziren.

## Kanpo estekak

* Datuak: Q9070093
# Giraffa camelopardalis angolensis

Giraffa camelopardalis angolensis edo Angolako jirafa Angola eta Zambiako hegoaldeko mugetan dabilen jirafa azpiespeziea da, baita Botswanako eta Namibiako iparraldean aurki daitekeena ere. Azpiespezie hau orbanen patroi erregularrari eta atzealdeko hostoen itxurako orbanei esker bereizte daiteke, baita orbanen kolore argitsuari (higatutako edo difuminatutako forma emanez) esker.

## Kanpo estekak

* Datuak: Q1093830
* Multimedia: Giraffa giraffa angolensis / Q1093830
* Espezieak: Giraffa giraffa angolensis
# Giraffa camelopardalis giraffa

Giraffa camelopardalis giraffa edo Hegoafrikako jirafa Afrika kontinenteko hegoaldetik hedatzen den jirafa azpiespezie bat da, Hegoafrika, Botswana, Namibia, Zinbawe eta Mozambikeko hegoaldean barrena.

## Kanpo estekak

* Datuak: Q28024462
* Multimedia: Giraffa giraffa giraffa / Q28024462
# Giraffa camelopardalis rothschildi

Giraffa camelopardalis rothschildi edo Ugandako Jirafa Ugandan eta Kenian bizi den jirafa azpiespezie bat da, azpiespezie guztietatik hauxe da bizitza askean desagertzeko arrisku handienean dagoenetariko bat. Gaur egun, basabizitzan eta aske, ehunka gutxi batzuk baino ez dira geratzen. Zoologikoetan ordea, arruntenetarikoa da Giraffa camelopardalis reticulatarekin batera.

## Kanpo estekak

* Datuak: Q2222461
* Multimedia: Giraffa camelopardalis rothschildi / Q2222461
* Espezieak: Giraffa camelopardalis rothschildi
# Gaspar Melchor de Jovellanos (margolana)

Gaspar Melchor de Jovellanos 1798an Francisco de Goyak egin zuen olio-pintura da. Lanean Jovellanos politikari, idazle eta ekintzaile ilustratua erakusten du. Lanaren dimentsioak hauek dira: 205x133.

## Historia

Gaspar Melchor de Jovellanos, Grazia eta Justiziako Ministroa, bere jatorrizko hirian, Gijónen, deserritua egon zen nekazari erreformak eta askatasun ekonomikoa defenditzeagatik. Erretratu hau Goyak Aranjuezen egin zion, 1798an, Jovellanos Madrilera itzuli eta gutxi. Urte bereko abuztuan Jovellanosek postua utzi behar izan zuen bere erreformek sortutako iskanbilaren ondorioz.

## Goya eta Jovellanos arteko harreman

1783an, Jovellanos bera Goyak Salamancako Unibertsitatea Inmaculada ikastetxeko elizaren aldare nagusian hiru margolan egiteko enkarguaren bitartekaria izan zen. Margolan horiek Iberiar Penintsulako Gerra txikituak izango ziren. Bitartekaritza hori eskertzeko Goyak Jovellanosi gaur egun Pradoko Museoan dagoen Andre Mariaren sortze garbiaren zirriborroa oparitu zion.

## Deskribapena

Erretratuan Jovellanos ministro bezala agertzen da, bere lan-mahaiaren aurreran. Argia idazlearen gainean erortzen da; bitartean gela iluntasunean dago, kontraste handia ezarriz. Jovellanosen arropa oso soila da: ez dauzkak kondekoraziorik ezta ere apaingarririk. Protagonista pentsakor ageri da, burua esku batean gainean jarrita. Jarrera horrek XV. mendetik sarritan malenkonia adierazi du; Jovellanos bere lagunen artean "Malenkoniatsua" bezala ezagutzen zuten. Mahai gainean Minervaren eskultura ikus daiteke, arteen eta jakinduriaren jainkosa; bere keinuak, nolabait, Jovellanos babesten du. Jainkosaren ezkutuan Jovellanosek bultzatu zuen Real Instituto Asturiano de Náutica y Mineralogía erakundearen ikurra ikus daiteke. Jovellanos lanean dago eta, horregatik, mahai gainean paperak eta dokumentuak ikusten dira.

## Erreferentziak

* 1 2 Gaspar Melchor de Jovellanos margolanaren fitxa.
* ↑ La Inmaculada Concepción lanaren fitxa. Pradoko Museoa.
* Datuak: Q17519475
* Multimedia: Gaspar Melchor de Jovellanos (Goya - Museo del Prado) / Q17519475
# Gaspar Montes

Gaspar Montes Iturriotz (Irun, Gipuzkoa, 1901eko otsailaren 27a - 1998ko azaroaren 24a) margolaria izan zen.

## Bizitza

Etxeandia eskultorearekin eta J. Salís Camino pintorearekin hasi zituen ikasketak. Salís Camino eta N. Camiok pentsio bat lortu zioten, eta Madrila joan zen pintura ikastera. Han, J. M. López Mezquita eta F. Alvarez de Sotomayorrekin aritu zen ikasten eta lanean. 1924an Gipuzkoako Aldundiak antolatutako Artista Berrien Erakusketan sari bat lortu zuen, sariaren diruarekin Parisa joan zen, eta Colarossi akademian aritu zen ikasten. 1926an Madrilgo Ateneoko Erakusketa-aretoan erakutsi zituen zenbait lan, Bernardino Bienabe Artia gipuzkoar pintorearekin batera.
Handik urtebetera Baionako Euskal Museoan egin zuen erakusketa bat Bienabe Artia eta Jesus Olasagastirekin. Arte Ederretako Erakusketa Nazionalera Roncesvalles eta Paisaje en Irún lanak bidali zituen 1927an, eta El embarcadero eta Fuente de Narciso 1930ean. 1938an Irungo Udal Akademian marrazki-eskolak ematen hasi zen.
1970ean Siete Maestros Españoles del Dibujo erakusketan parte hartu zuen Vázquez Díaz, Casas, Martínez Ortiz, Arteta Colmeiro, eta abarrekin batera. Handik urtebetera Guipúzcoa vista por sus pintores erakusketa ibiltarian Montes Iturriotzen hainbat lan egon ziren ikusgai. Erakusketak egin zituen Madrilen, Donostian, Bilbon, Pauen, Baionan, etab., eta sari ugari irabazi zituen, besteak beste, Pintoreen Lehiaketako lehen saria, Gipuzkoako Aldundiak antolatua (1928); Donostiako Eguberriko Lehiaketako lehen saria (1951); Donostiako Udaleko bigarren saria; Donostiako Eguberriko Lehiaketako Darío Regoyos saria. Gipuzkoa, Valentzia eta Asturiasko hainbat elizatako horma-irudiak egin zituen. Nafarroako eta Aragoiko hotel batzuk apaindu zituen, eta beirateak ere egin zituen. Hainbat museotan zituen bere lanak erakusgai, esate baterako, Donostiako San Telmon, Bilboko Udal museoan, Mar del Platan (Argentina), Gipuzkoako Aldundian.
Beti landu zituen izadiak eta paisaiak, nahiz eta bere karrera luzean aldaketa nabarmenak izan estiloari eta gaien trataerari dagokionez. Bere lanetako koloreak sutsuak dira, baina argiak; xehetasunak harmoniaz biltzen zituen; pintzelkada bizkorra eta soila zuen. Haren lan nagusiak: Roncesvalles, El embarcadero, Paisaje de Irún, Fuente de Narciso, Camino de Behobia, Bidasoa, Otoño, Fuenterrabía, Aoiz eta Nieve en Irún.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) El pintor guipuzcoano Montes Iturrioz recibirá hoy el último adiós en Irún

## Ikus, gainera

* Bidasoan gora liburua

## Kanpo estekak

* Datuak: Q12258243
# Gaspar Gasparian

Gaspar Gasparian (São Paulo, 1899-1966) jatorri armeniarreko brasildar argazkilaria izan zen. Jada heldua zenean argazkigintzan seriotasunez hasi zen 1942 inguruan, bere jaioterrian Foto Cine Club Bandeiranteren sorrerari esker.
Lehenengo momentutik bere argazki praktika haren interes artistikoan oinarritu zen, hasieran piktorialismotik gertuago, natura hila irudikatuz, baina laster abangoardia eta heterogeneotasun handiago batera joanez, abstrakzioan murgiltze garrantzitsuarekin. Paulista Eskolako ordezkarietako bat bihurtzen amaituko zuen , José Yalenti edo Marcel Giró kataluniarra bezalako artistekin batera.

## Erreferentziak

* ↑ http://gaspargasparian.com/biografiaRubens.html
* ↑ http://es.paperblog.com/um-fotografo-gaspar-gasparian-785421/
* ↑ http://www.marcelgiro.com/esp/index.html

## kanpoko estekak

Webgune ofiziala
* Datuak: Q20016842
# Gaspar García Laviana

Gaspar García Laviana (San Martin del Rey Aurelio, Asturias, 1941 - † 1978ko abenduaren 11a ), Martin Komandantea (gaztelaniaz: Comandante Martín) Nikaraguako Anastasio Somoza Debayle diktadorearen aurkako matxinada garaian Iraultza Sandinistarekin (FSLN) batera borrokatu zuen apaiz, poeta eta gerrillaria asturiarra izan zen.

## Kanpo estekak

* Gaspar García Lavianaren Foroa
* Bere bizitzari buruzko bideoa Asturiaseko Printzerriko Irrati eta Telebistan
* Datuak: Q2504173
# Gaspar Miranda

Gaspar Miranda Argáiz (Calahorra, 1687ko urtarrilaren 19a-Iruñea, 1767ko azaroaren 11) errioxar elizgizona izan zen. Calahorrako katedraleko kalonjea, 1742an Iruñeko apezpiku izendatu zuten. Bere agintaldi luzean, sutsuki defendatu zuen eliz-immunitatea eta katiximaren irakaskuntza sustatu zuen..

## Erreferentziak

* ↑ DBE

## Kanpo estekak

* Datuak: Q64747410
# Gaspar Gil Polo

Gaspar Gil Polo (Valentzia, 1540 aldean - Bartzelona, 1585) espainiar idazlea izan zen. Haren lanik garrantzitsuena Diana enamorada artzain eleberria da, 1564koa, Jorge de Montemayorren Diana-ren jarraipena

## Bizitza eta lanak

Gaspar Gil Poloren bizitzari buruzko erreferentzia gutxi daude. Cerda y Ricok Valentziako Unibertsitatean 1565 eta 1574 artean aritu zen Gil Polo, greziera-katedraduna, izan zitekeela adierazi zuen. Hori esateko, Diana enamorada-ko Canto del Turia-n valentziar ingeniariei -horietako batzuk bere garaikideak, Valentziako Unibertsitateko katedradunak- eskaini zizkien laudorioetan oinarritzen zen. Baina irakasle horrek ez zuen Gaspar izena.
Valentzian jaio zen, 1540 aldean. 1571-1573 bitartean notario jardun zuen. 1572an, Filipe II.ak Valentziako Erresumako Mestre racional-aren lehen laguntzaile izendatu zuen. Handik aurrera, kargu garrantzitsuagoak eskuratu zituen eta ospe oneko pertsona izan zen. Hala ere, Gil Polo 1585ean hil zenean, haren familia egoera ekonomiko txarrean gelditu zen.
Haren olerkari ospea Cervantesek La Galatea-ko Canto de Calíope izeneko kantuan eskaintzen dion errege zortziko baten eta Juan de Timonedak 1561eko Sarao de amor-en egiten duen aipamenean oinarritzen da. Bere lan nagusia Diana enamorada da, Jorge de Montemayorek 1558an argitaratu zuen Diana-ren jarraipena. Bere prosa eta poesia biziki jasoak dira, valentzianismo ugari erabiltzen dituen arren. Errima probentzala deitzen zuenaren asmatzailea izan zen. Bere poesia forma menperatzeagatik eta ahapaldien erabileragatik nabarmentzen da.

## Erreferentziak

* 1 2 Gaspar Gil Polo. biografiasyvidas.com (Noiz kontsultatua: 2015-07-16).
* 1 2 Linggi, Claudia. Gaspar Gil Polo - Diana enamorada. academia.edu (Noiz kontsultatua: 2015-07-17).
* Datuak: Q532021
* Multimedia: Gaspar Gil Polo / Q532021
# Gaspar Llamazares

Gaspar Llamazares Trigo (Logroño, Espainia, 1957ko azaroaren 28a - ) politikari espainiarra da, 2001az geroztik Espainiako Ezker Batua alderdiko koordinatzaile nagusia izan zen 2008ko abenduaren 14ra arte, Cayo Larak ordeztu zuenean. Horrez gain, Espainiako Alderdi Komunistako kidea da.

## Kanpo estekak

* (Gaztelaniaz) Gaspar Llamazaresen bloga
* (Gaztelaniaz) Biografia, Ezker Batuaren webgunean
* Datuak: Q450262
* Multimedia: Gaspar Llamazares / Q450262
# Gerrilla marketin

Gerrilla marketina marketin teknika eta estrategia multzoa da, hau bide ez konbentzionalean exekutatua eta bere helburua sorgarritasunaren bidez lortzen dutelarik, eta ez publizitatean inbertsio handiak eginda. Publizitate konbentzionala ez denez, talde objetibo batera heltzea ahalbidetzen du era desberdin batean.

## Jatorria

Gerra marketin terminoa 1984an famatu egin zen Jay Conrad Levinson-en bidez bere gerra marketin liburuan: Secrets for Making Big Profits from Your Small Business. Batzuetan "marketin erradikal" edo "extreme marketin" terminoak ere erabili izan diran. Hasiera batean marketin mota honetan gehien erabiltzen zena estartzidoen (stencils) bidezko gerra publizitatea edo grafitiak ziren. Gerora beste metodo batzuk erabiltzen joan dira, hala non kartelak, web orrialdeak, aktoreak, jende multzoen momentuko ekintzak (flashmobak), edota posta elektronikoak.
Marketin mota hau enpresa txikiek erabiltzen dute gehienbat. Sormena erabiltzean datza bideak, espazioak, eguneroko egoerak edo inguruneko elementuak direla medio hauek experientzia batean bihurtuz eta jendearen memorian gordez. Marketin tradizionalarekin alderatuz, gauza garrantzitsuak aldatzen dira. Hala nola erabilitako tokiak, kostuak eta azken kontsumitzailearekin kontaktu zuzena edukitzea.

## Erreferentziak

* ↑ http://elpais.com/diario/2007/08/02/revistaverano/1186005602_850215.html

## Kanpo estekak

* Datuak: Q24637
* Multimedia: Guerrilla marketing / Q24637
# Gerrit Dou

Gerrit Dou, Gerard Douw edo Dow bezala ere ezaguna (Leiden, 1613ko apirilaren 7a - ibidem, 1675eko otsailaren 9a) herbeheretar margolaria izan zen, Herbehereetako Urrezko Arokoa. Eguneroko eszenak margotzen espezializatu zen eta trompe-l'oeil teknikan eta argi-ilunen eszenetan nabarmendu zen. Rembrandten ikaslea izan zen hiru urtez. Ondoren, estilo propioa, zehatza eta landua garatu zuen. Bere ikasleen artean Gabriel Metsu, Carel de Moor eta Godfried Schalcken izan ziren.

## Iruditegia

* Autoerretratua, c. 1665, Bostongo Arte Ederren Museoa
* Neska tipulak mozten, 1646
* Emakumea klabikordio bat jotzen, c. 1665
* Emakume hidropikoa (1663)
* Etxekoandre holandarra (1650)
* Oilaska denda (1672)
* Autoerretratua, 1635–1638, Cheltenham Art Gallery and Museum
* Margolaria bere estudioan, 1647 Gemäldegalerie Alte Meister
* Autoerretratua, c. 1650, Rijksmuseum Amsterdam
* Autoerretratua c. 1665 Louvre
* Astronomoa kandelen argitan
* Emakume gaztea belo beltzarekin c. 1660
* Dontzeila leihoan, c. 1660
* Txakurra lotan, 1650
* Tronpeta-jotzailea oturuntza batean, 1660-65
* Petrikiloa, 1652
* Biolin-jotzaile, 1655

## Kanpo estekak

* Datuak: Q335927
* Multimedia: Gerard Dou / Q335927
# Gerriko Santua

Gerriko Santua, italieraz Sacra Cintola edo Sacro Cingolo, Andre Mariaren Jasokundeari lotutako erlikia bat da, ustez Italiako Prato hiriko katedralean gordetzen dena.

## Kondaira

Erlikiaren aipurik ez da ebanjelioetan, eta seguruenik jatorria du Erdi Aroko kondaira batean, Mediterraneo Ekialdean sortua izan daitekeena.
Elezaharrak dio Santo Tomas Apostoluak ez zuela ikusi Andre Mariaren Jasokundea, predikuan ari omen zen-eta Indian, eta itzuli zelarik eta kontatu ziotelarik, sinesgogor agertu omen zen, hala nola lehenago ere Jesusen berpizkundearekin. Orduan, Andre Maria agertu omen zitzaion zeruetatik jaitsia, eta bere jantzietatik gerrikoa askatu, eta hura Tomasi eskuetara erortzen utzi zion.
Kontaera alternatibo batzuen arabera, Tomas bera izan zen Jasokundearen lekuko bakarra, eta gerrikoa utzi zion Mariak zerura joan zeneko froga izan zezan. Beste bertsio batean, Jasokundearen unean Indian zen Tomas, baina Mariaren mirariz, magikoki etorri zen Olibondoen Mendira eta han berak jaso zuen askatutako gerrikoa. Tradizio batzuetan Tomasen Gerrikoa ere esaten zaio erlikiari.

## Toscanako tradizioa

Motibo batean edo bestean, aldagaiekin, elezaharrak berebiziko indarra hartu zuen Erdi Aroko Toscanan, Florentzian eta inguruetan, eta errepresentazio asko daude artean. Florentziatik gertuen dagoen hirian, Praton, gerrikoa bera gordetzen 12. mendetik dela dio tradizioak. Pratoko merkatari batek Jerusalemen jaso omen zuen erlikia, eta hirira ekarri zuen 1141. urtean; Duomora donazioa 1171. urtean izan zen.
1312. urtean gertuko Pistoia hiriko Musciattino delako batek lapurtu egin zuen erlikia, baina harrapatu zutelarik Pratokoek, eskuak lotuta hiritik zaldi batetik arrastaka torturatu zuten, gero eskuak moztu, urkatu eta erre egin zuten.
Gerriko Santua Pratoko katedralean gordetzen da, eta urtean zenbait aldiz, hiriko apezpikuak herriari erakusten dio katedral honek hartarako propio eraikitako kanpoaldeko pulpitua erabiliz,Donatello eta Michelozzo artisten 15. mendeko maisulan ikusgarria eta eraikuntza bakana.

## Erreferentziak

* ↑ (Ingelesez) McPortland, Joanne. Legend of St. Thomas and Mary's girdle--Aleteia. (Noiz kontsultatua: 2020-09-12).
* ↑ «The Holy Belt» www.cittadiprato.it (Noiz kontsultatua: 2020-09-12).

## Kanpo estekak

* Datuak: Q3461031
* Multimedia: Sacra Cintola / Q3461031